ตอนที่ผมหลับตาไปสักพักหรือนาน ๆ แล้วลืมตา บางครั้งก็ไม่มีอะไรเกิดขึ้น บางครั้งก็เห็นแสงกระพริบในตาประมาณ 1 วินาที แล้วหายไป อาการแบบนี้เป็นทุกวัน เกิดขึ้นประมาณเดือนกว่า ๆ แล้ว จะเห็นชัดในที่มืด ผมเป็นวุ้นในตาเสื่อม เห็นอะไรใส ๆ ลอยบนท้องฟ้าชัดเจนประมาณ 3 เดือนกว่า ๆ ผมอายุ 23 ปี เพศชาย สรุปว่าเกิดอะไรขึ้นกับดวงตาของผมครับ ใช่ผลจากการเล่นมือถือนาน ๆ หรือไม่
สวัสดีคะ เรียนอย่างนี้ค่ะ เรื่องวุ้นตาเสื่อมทำให้มีปัญหาเรื่องของการเห็นม่านกได้ค่ะ แต่ที่สำคัญที่อาจจะมีปัญหาคือ เรื่องของจอประสาทตาลอกค่ะ ซึ่งปรกติไม่ค่อยเป็นในคนอายุน้อย นอกจากจะมีประวัติเรื่องของการบาดเจ็บที่ตา นอกจากนี้ถ้ามีปัญหาเรื่องของสายตาที่สั้นมากก็อาจจะยิ่งมีปัญหามากขึ้นค่ะกลไกของแสงทที่ผ่านเข้าตา ตัวเปลือกตาทำหน้าที่เหมือนตัวเปิดปิดหน้ากล้อง ถ้าแสงที่จ้าเข้าตาเร็วเกินไปเลนส์ตาไม่สามารถที่จะปรับตัว ให้แสงตกได้ทันก็อาจจะทำให้มีปัญหาเรื่องของการเห็นแสงจ้า หรือ แสงสว่างมากเกินไปได้ค่ะถ้าแสงหายไปเอง หลังพักตา ไม่น่าจะมีปัญหาอะไรค่ะ แต่อย่างไรก็ควรที่จะตรวจเพิ่มเติมให้แน่ใจว่าไม่มีปัญหาเรื่องของจอประสาทตาลอกค่ะ